section_heading: Iota subscriptum
paragraph_text: Iota subscriptum jest malena jota postavljena pod duge samoglasnike kako bi ukazala na stare dvoglase koji se više nisu izgovarali: ᾳ, ῃ i ῳ. Primjerice: ῥᾴδιος, rháidios, 'jednostavno shvatljivo'; ᾖσαν, êisan, 'bijahu'; ᾠδή, ōidḗ, 'oda, pjesma'. Kada se pojavljuje uz veliko slovo, obično se piše kao iota adscriptum, to jest ponešto manja obična jota uz veliko slovo. Često se od obične jote u običnu dvoglasu razlikuje po tome što ne prima dijakritičkih znakova.<gallery> Datoteka:Greek iota placement 04.svg|alt=|iota adscriptum napisana velikim slovom Datoteka:Greek iota placement 05.svg|alt=|iota adscriptum napisana malim slovom uz ostala velika Datoteka:Greek iota placement 02.svg|alt=|iota adscriptum uz mala slova Datoteka:Greek iota placement 03.svg|alt=|uobičajena moderna upotreba: iota adscriptum samo uz veliko slovo </gallery>